CELEX: 32004R1454
Language: sl
Date: 2004-08-16 00:00:00
Title: Uredba Komisije (ES) št. 1454/2004 z dne 16. avgusta 2004 o spremembah Uredbe (ES) št. 2090/2002 o določitvi podrobnih pravil za uporabo Uredbe Sveta (EGS) št. 386/90 glede fizičnih pregledov, opravljenih pri izvozu kmetijskih proizvodov, ki izpolnjujejo pogoje za nadomestila

17.8.2004   
            
            
               SL
            
            
               Uradni list Evropske unije
            
            
               L 269/9
            
         
      UREDBA KOMISIJE (ES) št. 1454/2004
   z dne 16. avgusta 2004
   o spremembah Uredbe (ES) št. 2090/2002 o določitvi podrobnih pravil za uporabo Uredbe Sveta (EGS) št. 386/90 glede fizičnih pregledov, opravljenih pri izvozu kmetijskih proizvodov, ki izpolnjujejo pogoje za nadomestila
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 386/90 z dne 12. februarja 1990 o opravljanju nadzora pri izvozu kmetijskih proizvodov, za katere se dobijo izvozna nadomestila ali drugi zneski (1), in zlasti člena 6 Uredbe,
   ob upoštevanju naslednjega:
   
               (1)
            
            
               Člen 10(2) Uredbe Komisije (ES) št. 2090/2002 (2) nalaga državam članicam, da v vsakem koledarskem letu izvedejo število pregledov zamenjave, ki ne sme biti manjše od števila dni, v katerih proizvodi, ki izpolnjujejo pogoje za izvozno nadomestilo, zapustijo carinsko območje Skupnosti. Natančneje je treba določiti, da število pregledov zamenjave ne sme biti manjše od števila dni ali polovice števila dni, v katerih pošiljke proizvodov, ki izpolnjujejo pogoje za izvozno nadomestilo, ki niso označene v skladu s prvim pododstavkom člena 10(2), zapustijo carinsko območje Skupnosti prek zadevnega carinskega urada izstopa.
            
         
               (2)
            
            
               Člen 11 Uredbe Komisije (ES) št. 2090/2002 nalaga državam članicam, da predložijo letne ocene o izvajanju in učinkovitosti pregledov, ki potekajo po navedeni uredbi in postopkih, uporabljenih pri izbiri blaga, ki je predmet fizičnega pregleda.
            
         
               (3)
            
            
               Člen 26(7) Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode (3) tudi nalaga državam članicam, da predložijo letne ocene o izvajanju in učinkovitosti pregledov, ki potekajo po Uredbi (ES) št. 2090/2002 na plačilne deklaracije.
            
         
               (4)
            
            
               Elementi teh letnih poročil se morajo podrobneje določiti, da bi se zagotovila preglednost in omogočila skupna ocena.
            
         
               (5)
            
            
               Navedena letna poročila morajo biti sestavljena na tej podlagi v poročilu v letu 2005, ki zajema leto 2004. Ker bodo države članice morebiti potrebovale organizacijske prilagoditve za zbiranje informacij o zahtevani vrednosti nadomestil, lahko izberejo za poročanje o takih informacijah v poročilu v letu 2006, ki zajema leto 2005.
            
         
               (6)
            
            
               Zadevni upravljalni odbori niso podali mnenja v roku, ki ga je določil njihov predsednik –
            
         SPREJELA NASLEDNJO UREDBO:
   Člen 1
   Uredba (ES) št. 2090/2002 se spremeni, kakor sledi:
   
               (1)
            
            
               V členu 10(2) se drugi in tretji pododstavek nadomestita z naslednjim:
               „Število pregledov zamenjave, opravljenih vsako koledarsko leto, ne sme biti manjše od števila dni, v katerih pošiljke proizvodov, ki izpolnjujejo pogoje za izvozno nadomestilo, ki niso označene v skladu s prvim pododstavkom, zapustijo carinsko območje Skupnosti prek zadevnega carinskega urada izstopa.
               Kjer je samo en izvoznik predmet pregleda zamenjave, število ne bi smelo biti manjše od števila dni, v katerih pošiljke proizvodov, ki izpolnjujejo pogoje za izvozno nadomestilo, ki niso označene v skladu s prvim pododstavkom, zapustijo carinsko območje Skupnosti prek zadevnega carinskega urada izstopa.“
            
         
               (2)
            
            
               Člen 11 se nadomesti z naslednjim:
               „Člen 11
               Pred 1. majem vsako leto države članice pošljejo Komisiji poročilo z oceno o izvajanju in učinkovitosti pregledov, ki potekajo po tej uredbi in postopkih, uporabljenih pri izbiri blaga, ki je predmet fizičnega pregleda. Ta poročilo vključuje elemente, navedene v Prilogi III, ki zajema izvozne deklaracije, sprejete med 1. januarjem in 31. decembrom prejšnjega leta.
               Ta poročila se predložijo na CD-ROM-u, ki ustreza standardu ISO 9660, ali na enakovrednem elektronskem podatkovnem nosilcu in v papirni obliki.
               Za letno poročilo 2005, ki zajema deklaracije, sprejete v letu 2004, lahko države članice izberejo, da ne poročajo o:
               
                           —
                        
                        
                           finančnih učinkih nepravilnosti med 200 in 4 000 evri iz točke 1.5, 2.5 in 10.3 Priloge III,
                        
                     
                           —
                        
                        
                           informaciji, zahtevani pod točko 1.7 Priloge III.“
                        
                     
         
               (3)
            
            
               Besedilo v Prilogi k tej uredbi je dodano kot Priloga III.
            
         Člen 2
   Ta uredba začne veljati sedmi dan po dnevu objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. avgusta 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 42, 16.2.1990, str. 6. Uredba, kakor je bila spremenjena z Uredbo (ES) št. 163/94 (UL L 24, 29.1.1994, str. 2).
   
      (2)  UL L 322, 27.11.2002, str. 4. Uredba, kakor je bila nazadnje spremenjena z Uredbo (ES) št. 909/2004 (UL L 163, 30.4.2004, str. 61).
   
      (3)  UL L 102, 17.4.1999, str. 11. Uredba, kakor je bila nazadnje spremenjena z Uredbo (ES) št. 607/2004 (UL L 105, 14.4.2004, str. 5).
   
      PRILOGA
      „
            PRILOGA III
            OSNOVE ZA LETNO POROČILO V SKLADU Z ČLENOM 11
            1.   Izvajanje pregledov na carinskih uradih izvoza
            1.1   Število izvoznih deklaracij na sektor na carinski urad, ki niso izključene po členu 2 pri izračunu najnižje stopnje pregledov.
            1.2   Navedba, ali so bile deklaracije izključene po členu 2(2)(a) ali po členu 2(2)(b).
            1.3   Število opravljenih fizičnih pregledov, izvedenih na sektor na carinski urad.
            1.4   Če je primerno, seznam carinskih uradov, ki uporabljajo znižane stopnje pregledov na podlagi člena 6(c).
            1.5   Število pregledov na sektor, ki so pripeljali do odkritja nepravilnosti, finančni učinek odkritih nepravilnosti, ko je zahtevana vrednost nadomestila presegla 200 evrov in, kjer je to primerno, sklicna številka, uporabljena za sporočanje iz člena 3 Uredbe Sveta (EGS) št. 595/91 (1).
            1.6   Če je primerno, posodobitev števila nepravilnosti, ki so bile sporočene Komisiji v prejšnjih letnih poročilih.
            1.7   Zahtevana vrednost nadomestil na sektor deklaracij, za katere mora biti opravljen fizični pregled.
            2.   Izvajanje pregledov zamenjave na carinskih uradih izstopa
            2.1   Število dni na carinski urad izstopa, na katerih pošiljke proizvodov za izvozna nadomestila, ki niso označene v skladu s prvim pododstavkom člena 10(2), zapustijo carinsko območje Skupnosti preko posameznega carinskega urada izstopa.
            2.2   Število pregledov zamenjave iz člena 10(2), opravljenih na carinski urad izstopa.
            2.3   Število izvoznih deklaracij, za katere carinski urad izvoza ni označil prevoznega sredstva ali embalaže.
            Število izvoznih deklaracij, za katere oznake, pritrjene ob odhodu, so bile odstranjene razen pod carinskim nadzorom, ali so bile oznake poškodovane ali oprostitev označenja po členu 357(4) Uredbe (EGS) št. 2454/93 ni bila dodeljena.
            2.4   Število specifičnih pregledov zamenjave iz člena 10(2a) te uredbe, opravljenih na carinski urad.
            2.5   Število pregledov zamenjave iz člena 10(2) te uredbe, za katere so bile odkrite nepravilnosti, ki presegajo vrednost nadomestila 200 evrov, vključno, kjer je to primerno, sklicno številko, uporabljeno za sporočanje iz člena 3 Uredbe Sveta (EGS) št. 595/91.
            Število specifičnih pregledov zamenjave iz člena 10(2a) te uredbe, za katere so bile odkrite nepravilnosti, ki presegajo vrednost nadomestila 200 evrov, vključno, kjer je to primerno, sklicno številko, uporabljeno za sporočanje iz člena 3 Uredbe (EGS) št. 595/91.
            2.6   Če je primerno, posodobitev števila nepravilnosti, ki so bile sporočene Komisiji v prejšnjem letnem poročilu.
            2.7   V kakšnem obsegu so carinski uradi izhoda uporabili člen 10(7) te uredbe in katero informacijo so dale zadevne plačilne agencije.
            3.   Postopki za izbiro pošiljk za fizični pregled
            3.1   Opis postopkov za izbiro pošiljk za fizični pregled in njihova učinkovitost.
            4.   Spremembe sistema ali strategije analize tveganja
            Informacija iz točke 4.1 se zahteva od držav članic, ki uporabljajo analizo tveganja iz člena 3(2) Uredbe (ES) št. 386/90.
            4.1   Opis vseh sprememb ukrepov, uradno sporočenih Komisiji po členu 3(2) Uredbe Komisije (ES) št. 3122/94 (2).
            5.   Podrobne informacije o sistemih izbire in o sistemu analize tveganja
            Informacijo iz točk 5.1-5.4 se zahteva od držav članic, ki uporabljajo analizo tveganja iz člena 3(2) Uredbe (ES) št. 3122/94. Informacija se predloži le, če je od zadnjega poročila prišlo do sprememb.
            Informacija iz točke 5.5 se zahteva od držav članic, ki ne uporabljajo analize tveganja iz člena 3(2) Uredbe (ES) št. 3122/94.
            5.1   Opis enotnega sistema, če obstaja, o evidentiranju ponderirane stopnje tveganja, povezane z vsako pošiljko.
            5.2   Opis časovnih presledkov občasne ocene in revizije ocenjenih tveganj.
            5.3   Opis sistema spremljanja in povratne informacije, da bi se zagotovilo opravljanje ciljnih pregledov, ali da so evidentirani sprejemljivi razlogi, da se to ni opravilo.
            5.4   Če ni bilo revizije ocene tveganja (glej točko 5.2) za zadnja obdobja poročanja, razložiti, zakaj obstoječa ocena še vedno ostaja ustrezno sredstvo za zagotavljanje učinkovitosti fizičnih pregledov.
            5.5   Če se analiza tveganja iz člena 3(2) Uredbe (ES) št. 3122/94 ne uporablja, razložiti zakaj obstoječi sistem za preglede še vedno ostaja ustrezno sredstvo za zagotavljanje učinkovitosti fizičnih pregledov.
            6.   Uskladitev z Uredbo (EGS) št. 4045/89
            6.1   Opis ukrepov v skladu s členom 5 Uredbe (EGS) št. 386/90, ki so bili sprejeti za izboljšanje usklajenosti z Uredbo (EGS) št. 4045/89.
            7.   Težave pri uporabi Uredbe (EGS) št. 386/90 in te uredbe
            7.1   Opis morebitnih težav pri uporabi Uredbe (EGS) št. 386/90 ali te uredbe in ukrepov, sprejetih, da bi se jih premagalo, ali predlogov v ta namen.
            8.   Ocena opravljenih pregledov
            8.1   Ocena, ali so bili pregledi zadovoljivo izvedeni.
            8.2   Poročilo, ali je certifikacijski organ iz člena 3 Uredbe Komisije (ES) št. 1663/95 (3) v skladu s členom 3(1) navedene uredbe v svojem zadnjem poročilu podal morebitne izjave v zvezi s fizičnimi pregledi in pregledi zamenjave in navedel ustrezno mesto v poročilu (poglavje, stran itd.). Če poročilo vsebuje priporočila za izboljšanje sistema fizičnih pregledov in pregledov zamenjave, navesti, kateri ukrepi so bili uporabljeni za izboljšanje sistema.
            8.3   Države članice, ki še ne uporabljajo ukrepov iz točke 8.2 pri izdelavi letnega poročila, dajo te informacije do 31. julija leta, v katerem je letno poročilo predloženo.
            9.   Predlogi za izboljšavo
            9.1   Kjer je primerno, predlogi za izboljšavo, bodisi v uporabi uredbe bodisi v uredbi sami.
            10.   Fizični pregledi proizvodov ali blaga v okviru predfinanciranja v skladu s členom 26(7) Uredbe (ES) št. 800/1999
            Za fizične preglede, izvedene na podlagi plačilnih deklaracij, pri uporabi členov 4 in 5 Uredbe (ES) št. 565/80 (4), se sporoči naslednje:
            10.1   Število plačilnih deklaracij na sektor na carinski urad, ki niso izključene po členu 2 te uredbe, pri izračunu najnižje stopnje pregledov.
            10.2   Število fizičnih pregledov na sektor na carinski urad.
            10.3   Število pregledov na sektor, ki so pripeljali do odkritja nepravilnosti, finančni učinek odkritih nepravilnosti, kjer zahtevana vrednost nadomestila presega 200 evrov in, kjer je to primerno, sklicna številka, uporabljena za sporočanje iz člena 3 Uredbe (EGS) št. 595/91.
         “
      
         (1)  UL L 67, 14.3.1991, str. 11.
      
         (2)  UL L 330, 21.12.1994, str. 31.
      
         (3)  UL L 158, 8.7.1995, str. 6.
      
         (4)  UL L 62, 7.3.1980, str. 5.